**แผนพัฒนาบุคลากร 4 ปี (พ.ศ. 2553 – 2556)**

**คณะวิทยาศาสตร์และเทคโนโลยี มหาวิทยาลัยราชภัฏบ้านสมเด็จเจ้าพระยา**

ส่วนที่ 1 ข้อมูลพื้นฐานของคณะวิทยาศาสตร์และเทคโนโลยี

คณะวิทยาศาสตร์และเทคโนโลยี เป็นคณะหนึ่งของมหาวิทยาลัยราชภัฏบ้านสมเด็จเจ้าพระยา ซึ่งพัฒนามาจากหมวดวิทยาศาสตร์ เมื่อยังเป็นโรงเรียนฝึกหัดครูบ้านสมเด็จเจ้าพระยา ในปี พ.ศ. 2501 โรงเรียนฝึกหัดครูบ้านสมเด็จเจ้าพระยาได้รับการยกฐานะเป็นวิทยาลัยครูบ้านสมเด็จเจ้าพระยา เปิดรับนักศึกษาหลักสูตรประกาศนียบัตรวิชาการศึกษาขั้นสูง (ป.กศ.สูง) ใช้เวลาเรียน 2 ปี

 ในปี พ.ศ. 2518 วิทยาลัยครูทั้ง 36 แห่ง มีการเปลี่ยนแปลงอันเนื่องมาจากได้ประกาศใช้พระราชบัญญัติวิทยาลัยครู เมื่อวันที่ 14 กุมภาพันธ์ พ.ศ. 2518 ทำให้วิทยาลัยครูบ้านสมเด็จเจ้าพระยาสามารถเปิดสอนได้ในระดับปริญญาตรีและบริหารงานภายใต้สภาการฝึกหัดครู โดยมีอธิการเป็นผู้บังคับบัญชาสูงสุดในวิทยาลัย มีการแบ่งส่วนราชการในวิทยาลัยครูเป็นคณะวิชาต่างๆ ได้แก่ คณะวิชาวิทยาศาสตร์และเทคโนโลยี คณะวิชามนุษยศาสตร์และสังคมศาสตร์ และคณะวิชาครุศาสตร์ เปิดสอนหลักสูตรปริญญาตรีครุศาสตรบัณฑิต

 คณะวิชาวิทยาศาสตร์และเทคโนโลยี เป็นคณะหนึ่งที่ทำหน้าที่ให้ความรู้ในศาสตร์ต่างๆ ทางด้านวิทยาศาสตร์และเทคโนโลยีแก่นักศึกษา

 ในปี พ.ศ. 2527 ได้มีพระราชบัญญัติวิทยาลัยครู ฉบับที่ 2 จึงสามารถเปิดวิชาการอื่นอีก 2 สาขา คือสาขาวิทยาศาสตรบัณฑิต (วท.บ.) สาขาศิลปศาสตรบัณฑิต (ศศ.บ.) และมีคณะวิชาเกิดขึ้นใหม่อีก 1 คณะวิชา คือ คณะวิชาวิทยาการจัดการ

 ต่อมาพระบาทสมเด็จพระเจ้าอยู่หัว รัชกาลที่ 9 โปรดเกล้าฯ พระราชทานชื่อ **“สถาบันราชภัฏ”** เมื่อปี พ.ศ.2535 แทนชื่อ **“วิทยาลัยครู”** และประกาศใช้พระราชบัญญัติสถาบันราชภัฏ เมื่อปี พ.ศ.2538 จึงเปลี่ยนชื่อ **“คณะวิชาวิทยาศาสตร์และเทคโนโลยี”** เป็น **“คณะวิทยาศาสตร์และเทคโนโลยี”** ตำแหน่งผู้บริหารคณะเปลี่ยนจาก **“หัวหน้าคณะวิชา”** เป็น **“คณบดี”** ตำแหน่งผู้บริหารสถาบันเปลี่ยนจาก **“อธิการ”** เป็น **“อธิการบดี”**

 จวบจนในวันที่ 10 มิถุนายน 2547 สถาบันราชภัฏทั้ง 41 แห่งต่างปิติกันถ้วนหน้า ด้วยเป็นพระราชวโรกาสที่พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า **“โดยที่เป็นการสมควรจัดตั้งมหาวิทยาลัยราชภัฏขึ้นแทนสถาบันราชภัฏ พ.ศ. 2547 ขึ้น”** ยังความซาบซึ้งในพระมหากรุณาธิคุณอย่างที่หาที่สุดมิได้ในครั้งนี้

 คณะวิทยาศาสตร์และเทคโนโลยี มหาวิทยาลัยราชภัฏบ้านสมเด็จเจ้าพระยา ทำหน้าที่ผลิตบัณฑิตสาขาวิทยาศาสตร์ ในปัจจุบันมีโครงสร้างการบริหารงานเป็น 3 ภาควิชา คือ ภาควิชาวิทยาศาสตร์ ภาควิชาวิทยาศาสตร์ประยุกต์ และภาควิชาเทคนิคการแพทย์ เปิดสอนหลักสูตรระดับปริญญาตรี จำนวน 27สาขาวิชา หลักสูตรระดับปริญญาโท จำนวน 4 สาขาวิชา และหลักสูตรระดับปริญญาเอก จำนวน 1 หลักสูตร

**ปรัชญา วิสัยทัศน์ และพันธกิจ**

**ปรัชญา**

สร้างสรรค์งานวิจัย ใส่ใจเทคโนโลยี มีวินัย ใฝ่คุณธรรม

**วิสัยทัศน์**

เป็นผู้นำในการสร้างนักวิทยาศาสตร์และวิจัย เพื่อการพัฒนาประเทศ และสนองความต้องการของชุมชนและสังคม

**พันธกิจ**

การผลิตบัณฑิต การวิจัย การบริการวิชาการแก่ชุมชนและสังคม การทำนุบำรุงศิลปวัฒนธรรมปรับปรุงและถ่ายทอดเทคโนโลยี พัฒนาระบบประกันคุณภาพการศึกษาอย่างต่อเนื่อง

**วัตถุประสงค์**

1.พัฒนาความสามารถทางสติปัญญา และความคิดทางวิทยาศาสตร์ อันจะนำไปสู่ความ

ก้าวหน้าทางวิชาการและองค์ความรู้

2.สร้างนักวิทยาศาสตร์ระดับวิชาชีพชั้นสูง เพื่อการพัฒนาประเทศ

3.เป็นแหล่งวิชาการและข้อมูลที่จะสนับสนุนการพัฒนาชุมชนและประเทศ

4.พัฒนาคนให้พร้อมด้วยคุณภาพ จริยธรรม อันจะส่งผลให้มีคุณภาพชีวิตที่ดี

5.พัฒนาคนให้มีความสามารถในการใช้ ปรับปรุง และถ่ายทอดเทคโนโลยีได้อย่างเหมาะสม

**การวิเคราะห์สถานภาพของคณะวิทยาศาสตร์และเทคโนโลยี (SWOT Analysis)**

 **สถานภาพของหน่วยงาน**

**จุดแข็ง (Strengths)**

 1.มีผลงานวิจัยที่มีการเผยแพร่ในระดับประเทศหลายโครงการ

 2.มีโครงการบริการและสร้างความร่วมมือเป็นเครือข่ายการเรียนรู้

 3.มีการดำเนินงานในด้านประกันคุณภาพอย่างมีระบบและต่อเนื่อง พร้อมทั้งมีการนำผลการประเมินคุณภาพศึกษามาเป็นแนวทางในการวางแผนเพื่อพัฒนางาน

 4.บัณฑิตของคณะวิทยาศาสตร์และเทคโนโลยีมีความอดทน พากเพียร วิริยะอุตสาหะ ในการประกอบอาชีพ

 5.คณาจารย์ร่วมมือร่วมใจกันทำกิจกรรมต่างๆ เช่น การพัฒนาหลักสูตร การบริการวิชาการสู่สังคม การจัดค่ายวิทยาศาสตร์ร่วมกับหน่วยงานเครือข่ายต่างๆ ฯลฯ

 6.คณาจารย์ให้การดูแลแนะนำและอบรมนิสิต/นักศึกษาในทุกๆด้านอย่างสม่ำเสมอ

 7.มีการสนับสนุนให้คณาจารย์ทำผลงานวิชาการ การวิจัย และทุนการศึกษาต่อ

**จุดอ่อน (Weaknesses)**

 1.งานวิจัยที่มีการเผยแพร่ ในระดับสากลมีจำนวนน้อย

 2.อาจารย์มีภาระงานมากทำให้มีเวลาน้อยในการทำผลงานทางวิชาการ

 3.อาจารย์ที่เป็นพนักงานมหาวิทยาลัยขาดความมั่นคงและความก้าวหน้าในการทำงาน

 4.ระบบการทำฐานข้อมูลยังอยู่ระหว่างการพัฒนา

 5.นิสิตที่จะศึกษาต่อในคณะวิทยาศาสตร์และเทคโนโลยีบางสาขามีจำนวนน้อย

**โอกาส (Opportunities)**

 ทิศทางการพัฒนาประเทศ เน้นเศรษฐกิจ ฐานความรู้ ส่งผลให้ความต้องการด้านการศึกษาเพิ่มขึ้นโดยเฉพาะทางด้านวิทยาศาสตร์

**ปัญหาและอุปสรรค (Threats)**

 1.กระแสโลกาภิวัฒน์ ส่งผลให้เยาวชนมีพฤติกรรมเสี่ยงหรือไม่เหมาะสมมากขึ้น

 2.เยาวชนมีความสนใจในการศึกษาต่อด้านวิทยาศาสตร์และเทคโนโลยีเป็นจำนวนน้อย

 3.เศรษฐกิจโดยทั่วไปตกต่ำทำให้การลงทุนการศึกษาด้านวิทยาศาสตร์สูงขึ้นจึงอาจมีผลต่อการเสริมสร้างประสบการณ์ด้านต่างๆ เพราะได้งบประมาณน้อย

**ค่านิยมร่วม (Shared Values)**

เพื่อให้ตอบสนองปรัชญา วิสัยทัศน์ พันธกิจ วัตถุประสงค์ และเป้าหมายของคณะวิทยาศาสตร์และเทคโนโลยี บุคลากรทุกฝ่ายของคณะวิทยาศาสตร์ฯ ต้องมองเห็นเป้าหมายของการพัฒนาคณะวิทยาศาสตร์ฯ สู่อนาคตที่เหมือนๆกัน มีความสมานฉันท์ เอื้ออาทรและมีความเป็นกัลยาณมิตรต่อกัน ร่วมกันผลักดันพัฒนางานเป็นทีมอย่างเข้มแข็ง การยอมรับฟังซึ่งกันและกันอย่างมีเหตุผล อันจะนำการเปลี่ยนแปลงพัฒนา ไปสู่เป้าหมายของคณะวิทยาศาสตร์ฯ อย่างมีประสิทธิภาพและประสิทธิผลในที่สุด

**ส่วนที่ 2 แผนพัฒนาบุคลากร**

4

**หลักการพัฒนาบุคลากร**

1. ปลูกฝัง ให้บุคคลากรมีจิตสำนึกที่ดีต่อองค์กร มีความผูกพัน และมุ่งมั่นทำงานพัฒนามคณะวิทยาศาสตร์ เต็มความสามารถ
2. พัฒนาศักยภาพ สมรรถนะ ความคิด มุมมอง ทักษะการทำงานและความก้าวหน้าในการทำงาน
3. พัฒนาบุคลากรตามสมรรถนะให้แต่ละกลุ่มมีความพร้อมในการทำงาน
4. เน้นการเรียนรู้ที่หลากหลายทั้งการเรียนรู้จากการปฏิบัติงานที่เป็นเลิศ การเรียนรู้องค์ความรู้สากล การเรียนรู้จากองค์กรและบุคคล

**เป้าหมายหลัก**

มีบุคลากรที่มีศักยภาพมีสมรรถนะสำคัญ ความสามารถในการปรับตัวรองรับการเปลี่ยนแปลงและมีความก้าวหน้าในการทำงานและมีสภาพแวดล้อมที่ส่งเสริมคุณภาพชีวิตที่ดี

 **ประเด็นกลยุทธ์**

1. กลยุทธ์เกี่ยวกับการพัฒนาสมรรถนะ ความรู้ ทักษะ และประสบการณ์
2. การพัฒนาระบบการประเมินผลและการจูงใจ แก่บุคลากรที่ปฏิบัติงานเป็นเลิศ
3. การจัดสวัสดิการเพื่อสร้างขวัญและกำลังใจ
4. การพัฒนาความทันสมัยและความเป็นปัจจุบันทางวิชาการ

### เป้าหมายหลัก/ตัวชี้วัด/ตัวบ่งชี้/เกณฑ์/มาตรการ

5

|  |  |  |  |
| --- | --- | --- | --- |
| เป้าหมายหลัก | ตัวชี้วัด/ตัวบ่งชี้ | ค่าเป้าหมาย | มาตรการ |
| - มีบุคลากรที่มีศักยภาพมีสมรรถนะสำคัญ ความสามารถในการปรับตัวรองรับการเปลี่ยนแปลงและมีควาวมก้าวหน้าในการทำงาน | - มีระบบบริหารพนักงาน มหาวิทยาลัยที่มีประสิทธิภาพและเป็นที่ยอมรับ- มีระบบการบริหารงานที่มีประสิทธิภาพ- บุคลากรของมหาวิทยาลัยฯ ทุกประเภทได้รับการพัฒนาบนพื้นฐานของความเป็นมาตรฐานของภาระงาน- บุคลากรของมหาวิทยาลัยฯ ทุกประเภทได้รับการปลูกฝังจริยธรรม คุณธรรมและจรรยาบรรณในการปฏิบัติงาน |  | - พัฒนาระบบบริหารพนักงานที่มีประสิทธิภาพ โดยจัดทำมาตรฐานของระบบงาน หลักและการติดตามประเมินผลการดำเนินงานตรมมาตรฐาน- สร้างระบบการจูงใจแก่หน่วยงานและหรือพนักงานที่มีการปฏิบัติที่เป็นเลิศ- จัดทำแผนพัฒนาบุคลากรในแต่ละสายงานให้มีความชัดเจนพร้อมกลไกการส่งเสริมความก้าวหน้าของบุคลากร เพื่อให้สอดคล้องกับภารกิจการพัฒนาองค์กร และรองรับการขาดแคลนบุคลากรในอนาคต- ปรับปรุงระบบสวัสดิการต่าง ๆ เพื่อให้พนักงานมีขวัญและกำลังใจในการปฏิบัติงาน พร้อมทั้งส่งเสริมการพัฒนาการปฏิบัติงานตามจรรยาบรรณของการปฏิบัติงาน |
| - มีสภาพแวดล้อมที่ส่งเสริมคุณภาพชีวิตที่ดี | - ความพึงพอใจด้านสิ่งแวดล้อมและคุณภาพชีวิตของนักศึกษาและบุคลากร |  | - พัฒนาและปรับปรุงระบบทางกายภาพและสิ่งแวดล้อม เพื่อการส่งเสริมคุณภาพชีวิตของนักศึกษาและบุคลากร |

**รายละเอียดโครงการ/กิจกรรมจำแนกตามกลยุทธ์**

6

|  |  |  |  |  |  |
| --- | --- | --- | --- | --- | --- |
| เป้าหมาย | กลยุทธ์ | โครงการ/กิจกรรม | กลุ่มเป้าหมาย | หน่วยงานที่รับผิดชอบ | ปีงบประมาณ พ.ศ. / จำนวนงบประมาณ |
| 2553 | 2554 | 2555 | 2556 |
| 1.มีบุคลากรที่มีศักยภาพมีสมรรถนะสำคัญ ความสามารถในการปรับตัวรองรับการเปลี่ยนแปลงและมีควาวมก้าวหน้าในการทำงาน | 1.การพัฒนาสมรรถนะ ความรู้ ทักษะ ประสบการณ์  | 1.การพัฒนาสมรรถนะบุคลากรของคณะ |  | คณะวิทยาศาสตร์และเทคโนโลยี |  |  |  | 300,000 |
| 2.การพัฒนาบุคลากรของหน่วยงาน |  | คณะวิทยาศาสตร์และเทคโนโลยี |  |  |  | 1,000,000 |
| 3.โครงการอบรม ศึกษาดูงานและประชุมปฏิบัติการเพื่อพัฒนาศักยภาพ |  | คณะวิทยาสาสตร์และเทคโนโลยี |  |  |  | 2,500,000 |

|  |  |  |  |  |  |
| --- | --- | --- | --- | --- | --- |
| เป้าหมาย | กลยุทธ์ | โครงการ/กิจกรรม | กลุ่มเป้าหมาย | หน่วยงานที่รับผิดชอบ | ปีงบประมาณ พ.ศ. / จำนวนงบประมาณ7 |
| 2553 | 2554 | 2555 | 2556 |
|  | 2.การพัฒนาระบบการประเมินผล และการจูงใจแก่บุคลากรที่ปฏิบัติงานเป็นเลิศ | 1.โครงการอบรมพัฒนาความรู้พนักงาน |  | คณะวิทยาศาสตร์และเทคโนโลยี |  |  |  | 500,000 |
| 3.การจัดสวัสดิการเพื่อสร้างขวัญกำลังใจ | 1.โครงการพัฒนาบุคลากรภายนอกประเทศ |  | คณะวิทยาศาสตร์และเทคโนโลยี |  |  |  | 4,000,000 |
| 2.โครงการพัฒนาความรู้และประสบการณ์อาจารย์ |  | คณะวิทยาศาสตร์และเทคโนโลยี |  |  |  | 1,000,000 |
| 4.การจัดระบบ กลไกการพัฒนาความก้าวหน้าทางวิชาการ | 1.การอบรมเชิงปฏิบัติการเรื่องการจัดการความรู้ |  | คณะวิทยาศาสตร์และเทคโนโลยี |  |  |  | 60,000 |
| 2.อบรมเชิงปฏิบัติการเรื่องการพัฒนาบุคลากรด้วยผลงานวิชาการ |  | คณะวิทยาศาสตร์และเทคโนโลยี |  |  |  | 800,000 |